এই প্রথম হবকে হাসতে দেখলো ওরা। হব হাসি থামিয়ে বলল, ‘শোন বলছি। আমরা যখন ঐ গুহায় যাই তখন ওটায় আলো-আঁধারির খেলা চলছিল। তোমার মনে থাকার কথা যখন আমি মগের তরল টেস্ট করি যন্ত্রটা পকেটে রাখি তখন একটা বাতাসে আলোর নাচনটা বেড়েছিলো। এই সময়টাই ওরা কাজে লাগায়। আর একটা বিষয় সবারই জানা যারা বনে-জঙ্গলে বাস করে তাদের হাত দারুণ অর্থাৎ ঐ আলো আঁধারিতে আমাদের মগ উদ্দেশ্য করে কেউ ঘুমের ওষুধ ছুড়েছে। তার সেটা খেয়েই আমরা ঘুমিয়েছি।’